Celeste Buckingham

Celeste Rizvana Buckingham (* 3. máj 1995, Zürich, Švajčiarsko) je slovenská speváčka a príležitostná herečka americko-švajčiarskeho pôvodu.
Podľa vlastných slov je „polovičná Iránka“.

Do troch rokov žila na Aljaške, potom sa jej rodina presťahovala na Slovensko, kde vyrastala a začala hudobnú kariéru.http://www.celestebuckingham.com/#+/o-celeste/?lang=sk Je finalistkou druhej série Česko Slovenskej SuperStar. V roku 2012 vydala svoj debutový album Don't Look Back a bola nominovaná na MTV Europe Music Awards v kategórii Best Czech and Slovak Act. Bola porotkyňou slovensko-českej verzie X Factoru. V roku 2013 získala cenu OTO ako speváčka roka. Bola nominovaná aj na Radio Disney Music Awards v Amerike. Vydala pieseň „Gone“ so svojou mladšou sestrou Carmel Buckinghamovou, ktorá si taktiež rozvíja svoju hudobnú kariéru so svojou rockovou skupinou The House United. Celeste momentálne strieda domov na Slovensku a v Nashville, USA.

 Hudobná kariéra 
Celeste bola odmala vedená matkou k tancu a hudbe, navštevovala hodiny baletu a latinskoamerických tancov, neskôr začala hrať na gitaru. Keď mala 15 rokov, matka ju prihlásila do druhej série súťaže Česko Slovenská SuperStar, kde sa dostala až do finále.http://osobnost.aktuality.sk/celeste-buckingham/ Po súťaži pokračovala v roku 2011 vydaním prvého sólového singlu „Blue Guitar“, ktorý bol hraný slovenskými rádiami, obsadil v TOP 100 38. miesto a v rebríčku slovenských skladieb 7. miesto. Ďalšia skladba „Nobody Knows“ bola súčasťou projektu F84, ktorý vznikol s cieľom podpory slovenských autistov. K skladbe bol urobený aj videoklip. V roku 2012 hosťovala na albume Nový človek od slovenského rapera Majka Spirita v skladbe „Ja a ty“, ku ktorej bol 14. februára 2012 vydaný aj videoklip. Celeste v klipe vystupovala v roli anjela. V tom istom čase sa dostali do médií informácie o jej pripravovanom albume Don't Look Back, ktorý vyšiel 20. apríla 2012 pod vydavateľstvom EMI. Na albume sa nachádzajú aj single „Blue Guitar“ a „Nobody Knows“ a ako hostia sa na ňom predstavili Martin Harich a Noah Ellenwood. Celeste Buckingham hosťovala v singlovej verzii skladby „Swing“ od AMO. Skladba sa umiestnila najvyššie na 49. mieste v rebríčku najhranejších skladieb v slovenských rádiách a na 5. mieste v rebríčku domácej tvorby. Ku skladbe bol urobený aj videoklip, ktorý mal premiéru 16. júla 2012. Celeste získala nomináciu na MTV Europe Music Awards v kategórii Best Czech and Slovak Act, no víťazstvo získal raper Majk Spirit. 13. novembra 2012 bol uverejnený na internet ďalší videoklip k skladbe „Never Be You“. Celeste Buckingham v roku 2015 vydala album The Released. Album doprevádza singel „Unpredictable“. V roku 2017 jej vyšiel nový album Bare, ktorý doprevádza skladba „Go Away“, ktorá sa ocitla aj v americkom hudobnom rebríčku Billboard. V roku 2018 bol uverejnený na internet videoklip k skladbe „Na srdci“ od skupiny Slza, kde Celeste hosťovala. V tomto roku bol uverejnený aj videoklip k skladbe „Immature“ z albumu Bare. Nasledovala skladba Tisíc a jedna noc s Ondrejom Kandráčom.

Profesionálnu kariéru začala v rokoch 2012 a 2013.

 Osobný život 
Na začiatku svojej kariéry trpela anorexiou. Bola pod tlakom bulváru a producentov. Zlom prišiel v roku 2018, keď bola v bulvári uverejnená fotografia jej stehna: „Vtedy som naplno pochopila, že to nie je v poriadku. Preto som napísala na sociálnych sieťach, že dokážem pochopiť, ak sa niekomu moja noha nepáči, ale že podľa toho predsa nemôžeme posudzovať hodnotu človeka.“ Uvedomila si tiež, že o mužských kolegoch bulvár takto nepíše. Začala pomáhať dievčatám a ženám, ktoré majú podobné problémy.

 Diskografia 
 Štúdiové albumy 
 Názov  Detaily  Ocenenie  Predaj Don't Look Back  Dátum vydania: 20. apríl 2012 Vydavateľstvo: EMI Formát: CD  –  – Where I belong  Dátum vydania: 18. november 2013 Formát: CD  –  – Life  Dátum vydania: 17. október 2022 Formát: DIGITAL (Spotify, Apple Music)  –  –

 Skladby umiestnené v rebríčkoch 
 Rok  Skladba  SK Top 100  SK Top 50 domáce  SK Top 100 Digital  CZ Top 100  CZ Top 50 domáce  CZ Top 20 YouTube hudobné klipy  Album 2011  „Blue Guitar“  38 7 –  –  –  –  Don't Look Back 2011  „Nobody Knows“  48 4 –  28 7 –  Don't Look Back 2012  „Ja a Ty“ (Majk Spirit ft. Celeste Buckingham)  48 4 –  –  –  –  Nový človek 2012  „Run Run Run“  2 1 –  2  1 2 Don't Look Back 2012  „Swing“ (AMO ft. Celeste Buckingham)  46 5 –  –  –  –  - 2012  „Never Be You“  47 –  –  42 9 9 Where I belong 2013  „I Was Wrong“ (Majk Spirit ft. Celeste Buckingham)  2 2 96 71 12 –  Nový človek (reedícia) / Where I belong 2013  „Crushin' my fairytale“  7  3 –  37 8 –  Where I belong
2013 (gone)

 Mimoalbumové skladby 
(zoznam zahŕňa aj skladby, kde sa Celeste Buckingham predstavila ako hosť)

 2011
 Česko Slovenská SuperStar Top 12
 "Nevzdávam"
 Majk Spirit – Nový človek
 11. "Ja a Ty" (ft. Celeste Buckingham) (prod. Grimaso)

 2012
 AMO
 "Swing" (ft. Celeste Buckingham) (prod. Opak)
 ManyMore
 "We Are Going Down" (ft. Celeste Buckingham) (prod. ManyMore)
 Celeste Buckingham
 "Never Be You"

 2013
 Majk Spirit
 "I was wrong" (ft. Celeste Buckingham) (prod. Max & Pear)

 2014
 Love In Your Soul (Láska na vlásku)

 2017
 One Life (Bajkeři)

 2022
 Svetlo je v nás (Tvoja Zem)

 Videoklipy 
Sólo
 2012: "Nobody Knows"
 2012: "Run Run Run"
 2012: "Never Be You"
 2013: "I'm not Sorry"
 2014: "Love In Your Soul"
 2021: “Feel”
 2022: “Make Me”
 2022: “Another Life”
Ostatné
 2012: "Ja a ty" (Majk Spirit ft. Celeste Buckingham)
 2012: "Swing" (AMO ft. Celeste Buckingham)
 2013: "I Was Wrong (Majk Spirit ft. Celeste Buckingham)
 2013: "Gone" (Celeste and Carmel Buckingham)

 Filmografia 
 Moje povstanie (2014)
 Láska na vlásku (2014)
 Bajkeri (2017)

 Ocenenia a nominácie 

MTV Europe Music Awards
 Rok  Nominovaná práca  Ocenenie  Výsledok 2012  Celeste Buckingham  Best Czech and Slovak Act   2013  Celeste Buckingham  Best Czech and Slovak Act  

Osobnosť televíznej obrazovky
 Rok  Nominovaná práca  Ocenenie  Výsledok 2012  Celeste Buckingham  Speváčka roka   2015  Celeste Buckingham  Speváčka roka  
Slávik
 Rok  Nominovaná práca  Ocenenie  Výsledok 2012  „Run run run“  Hit roka   2012  Celeste Buckingham  Objav roka  

Ruka Hore Awards
RokNominovaná prácaOcenenieVýsledok2015Celeste BuckinghamInterpretka roka3. miesto
Ceny SOZA
RokNominovaná prácaOcenenieVýsledok2017Celeste BuckinghamNajúspešnejší mladý autor201820192020
Krištáľové krídlo
RokNominovaná prácaOcenenieVýsledok2017Celeste BuckinghamRock Pop Jazz

 Referencie 

 Iné projekty 

 Externé odkazy 
 Oficiálna stránka - celestebuckingham.com
 Celeste Buckingham na Discogs
 Celeste Buckingham na Allmusic


Prehľad umiestnených albumov v rebríčkoch ČNS IFPI:
 Celeste Buckingham — SK - ALBUMS - TOP 100
 Celeste Buckingham — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
 Celeste Buckingham — SK - RADIO - TOP 100
 Celeste Buckingham — SK - RADIO - TOP 50 SK
 Celeste Buckingham — CZ - RADIO - TOP 100
 Celeste Buckingham — CZ - RADIO - TOP 50 CZ

Kategória:Osobnosti z Zürichu
Kategória:Slovenské popové speváčky
Kategória:Slovenské R&B speváčky
Kategória:Slovenské rockové speváčky
Kategória:Slovenské soulové speváčky
Kategória:Švajčiarske popové speváčky
Kategória:Švajčiarske R&B speváčky
Kategória:Švajčiarske rockové speváčky
Kategória:Švajčiarske soulové speváčky
Kategória:Slovenskí drum and bassoví hudobníci
Kategória:Švajčiarski drum and bassoví hudobníci
Kategória:Slovenskí finalisti Česko Slovenskej Superstar
Kategória:Interpreti EMI
Kategória:Držitelia Krištáľového krídla